પીએમ મોદીએ કહ્યું કે મહાત્મા ગાંધીની વ્હોરા સમુદાયની સૈયદના સાથે મુલાકાત થઇ હતી અને ઇન્દોરમાં સૈફી વિલામાં તેઓ રોકાયા હતા. આ જગ્યાને બાદમાં રાષ્ટ્રને સમર્પિત કરી દેવાઇ. વ્હોરા સમુદાય સાથે મારો જૂનો સંબંધ રહ્યો છે. આજે પણ મારા દરવાજા તમારા પરિવારજનો માટે હંમેશા ખુલ્લા રહ્યાં છે. મને પૂરો વિશ્વાસ છે કે તમારો અને તમારા આખા પરિવારનો સ્નેહ મારા પર અપરંપાર રહ્યો છે. ગુજરાતનું કદાચ જ કોઇ ગામ હોય, જયાં વ્હોરા વેપારી સમાજના કોઇ પ્રતિનિધિને ત્યાં મળ્યો નહીં હોઉં. જ્યારે હું ગુજરાતનો સીએમ હતો ત્યારે વ્હોરા સમુદાયે કદમ-કદમ પર સાથ આપ્યો.